શું તમે દાર્જિલિંગ અને શિમલામાં ટોય ટ્રેનની મજા માણી છે?….જો હા, તો એવો જ અથવા તો તેનાથી પણ વધારે સારો અનુભવ કરી શકો છે નીલગિરી માઉન્ટેન રેલવેમાં મુસાફરી દરમિયાન, જે તમિલનાડુના કુન્નુરથી ઉટી વચ્ચે ચાલે છે. ઉટી અને કુન્નુર દક્ષિણ ભારતના બે સૌથી ફેમસ હિલ સ્ટેશન્સ છે. અને બંનેને જોડે છે વરાળથી ચાલતી આ માઉન્ટેન રેલવે. દાર્જિલિંગની હિમાલયન રેલવેની સાથે નીલગિરી માઉન્ટેન રેલવેને પણ યૂનેસ્કોએ વર્લ્ડ હેરિટેજ સાઈટમાં સામેલ કરી છે.